Բանն այն է, որ կարճաժամկետ այդ խնդիրը կարող է և պետք է լինի գինը, որ հանրությունը, Հայաստանը պետք է վճարեն երկարաժամկետ ու կայուն էֆեկտի համար: Ի վերջո, այդ գինը, որը նույնիսկ իր ծավալներով կարող է լինել անգամ ոչ շատ մեծ և զգալի, բայց ինչին պետք է պատրաստ լինել, իրականում չնչին է այն պատկերի ֆոնին, որ կա Հայաստանում կոռուպցիոն սխեմաներով կառուցված տնտեսության շարունակության տեսքով: Բանն այն է, որ այդ տնտեսությունը ուղղակի չունի հեռանկար, այդ տնտեսությունը չունի ճանապարհ, և այն տանում է դեպի աղետ, հետևաբար արագ ապամոնտաժումը Հայաստանի ու հասարակության համար կենսական խնդիր է: